open-index/open-wikipedia-markdown huggingface dataset:
Reidar Waaler

**Reidar Waaler** (født 12. februar 1894 i Christiania, død 5. februar 1979 i Florida) var en norsk-amerikansk forretningsmann og offiser. Han utmerket seg under første verdenskrig og ble tildelt Medal of Honor, USAs fremste militære utmerkelse.

## Første verdenskrig
Ved utbruddet av første verdenskrig var Waaler i USA, der han drev forretninger. Waaler gikk i 1914 inn i USAs væpnede styrker. Han var først i New York National Guard før han ble overført til hæren. I april 1918 ble han sendt med American Expeditionary Force til Europa. Waaler tjenestegjorde i 27. divisjons 105. maskingeværbataljon.

Waaler kjempet blant annet ved Ronssoy, der han ledet en maskingeværavdeling. Han utmerket seg under angrep på Hindenburglinjen 27. september 1918 da han under kraftig fiendtlig ild tok seg inn i en brennende britisk tank og reddet ut mannskapet. For denne innsatsen ble han hedret med Medal of Honor, en utmerkelse han fikk overrakt av general John J. Pershing.

Etter at krigen var vunnet ledet Waaler an i seiersparaden for de hjemvendte soldater i New York. Waaler ble i 1935 utnevnt til oberst i USAs hær.

Han ble statsborger i USA i 1917.

## Forretningsmann
I det sivile liv var Waaler forretningsmann og var aktiv både i Norge, USA og Europa. Han var en tid disponent for filialen det norske firmaet Baastad & Co. etablerte i New York. Waaler drev også konfeksjonsfirma i Norge. Etter andre verdenskrig arbeidet Waaler i kontormaskinfirmaet Remington i USA og Europa. I 1950 ble han sjef i firmaets Europaavdeling med kontor i Paris.

## Utmerkelser
Waaler ble tildelt en rekke militære utmerkelser. I tillegg til Medal of Honor ble han dekorert med Victory Medal, de franske utmerkelsene Médaille militaire og Croix de guerre med palme, den britiske Distinguished Conduct Medal og en montenegrinsk tapperhetsmedalje.

Waalers utmerkelser ble utstilt i Universitetets Myntkabinett i Oslo.

## Referanser


## Eksterne lenker
* Medal of Honor Recipients. World War I , U.S. Army Center of Military History
Henry Skilbred

**Henry Skilbred** (født 7. mai 1905, død 30. mai 1988) var en norsk frisør, gitarist og visedikter fra Skotfoss i Telemark, ofte omtalt som «Den syngende barberer». 

## Bakgrunn
Som mange på Skotfoss på begynnelsen av 1900-tallet var Skilbred av delvis svensk herkomst. Foreldrene var Knut Skjelbred (fra Skjelbred i Solum) og den svenske innvandrerkvinnen Emma Kristina Hemmingsdotter. Mye av interessen for sang og musikk fikk han fra den musikalske moren. Henry Skilbred var eldst i en søskenflokk på 10. Skilbred startet som frisørlæring da han var tolv, da han begynte å jobbe som såkalt «såpegutt», hos frisør Johannes Fjelldal. Da Johannes døde overtok Skilbred som frisørmester, bare 16 år gammel. 
Etterhvert startet han å arbeide for frisørmester Schöne i Skien, der han tok svenneprøven i 1923. Skilbred forble frisør resten av livet, men han hadde også en parallell karriere som musiker.

## Musikalsk karriere
Skilbred hadde vokst opp med sang og musikk hjemme. Moren sang og spilte gitar, faren spilte fløyte og flere av søsknene spilte forskjellige instrumenter. Selv var han selvlært på fiolin og gitar. Melodier komponerte han selv og satte tekst til. I 1937 kom hans første plateutgivelse, «Det var en sommerkveld». Ganske snart kom nr. 2; «Taterpiken».  I frigjøringsåret 1945 skrev han tekst og melodi til «Vi vil eie dette landet» som ble utgitt på plate sammen med «Norge i rødt, hvitt og blått». Dessuten ble sangene «Sangen om Norge», «Fredsklokker», «De skogkledte fjell» og tangoen «Avskjedstoner» svært populære, sistnevnte solgte i 40 000 eksemplarer. Selv om han hadde platesuksesser fortsatte Skilbred med det han var utdannet som; frisøryrket. Kundene fikk ikke bare klippet håret, de fikk også Skilbreds sang på kjøpet.

## Interessen for rallarne
Skilbred hadde hele livet en stor interesse for rallarens historie. Hans bestefar på morssiden hadde vært svensk rallar, og også farfaren hadde vært gruvearbeider. Det kom også rallare som hadde jobbet på Ofotbanen til Skotfoss for å arbeide der. De ble der ikke lenge, men Skilbred lærte rallarviser av dem. Disse visene brukte han senere i livet som grunnlag og inspirasjon, han skrev gjerne på svensk, et språk han hadde vokst opp med. Hans rallarviser ble også populære, meste kjent er nok «Svarta Bjørn» som han sang sammen med Inger Jacobsen og The Firebeats.

## Alderdom
Skilbred var aktiv helt til sin død. I 1983 deltok han i Hylands Hörna, der han sang «Svarta Bjørn» sammen med Putte Wickmans orkester. Samme år deltok han i feiringen av Ofotbanens 80-årsjubileum der han også opptrådte. Han var også kjent for å stille opp for humanitære organisasjoner.

## Plateselskaper
I likhet med andre Grenlandsbaserte musikere som Aage Samulelsen og Hilmar Fredriksen, spilte Skilbred inn sine utgivelser i Busk lyd-studio.

## Referanser


## Litteratur
* Grenland Ættehistorielag 2003 : "Ætt og annet".

## Eksterne lenker
*
Imperia Invest IBC

**Imperia Invest IBC** er et svindelforetak oppgitt å være drevet fra Bahamas.

Selskapet har markedsført seg selv som en eventyrlig investeringsmulighet, og har blant annet lovet 500 % avkastning på 7 dager. Myndighetene på Bahamas har offisielt nektet for at selskapet har tillatelse til å drive forretning i landet.

Ifølge en uttalelse fra U.S. Securities & Exchange Commission har mer enn 14 000 personer blitt lurt til å investere penger i konseptet.

## Referanser
Konfliktåret 1927

## Pågående konflikter
*Den kinesiske borgerkrig (1927-1949)
**Republikken Kina på ene siden
**Det kinesiske kommunistiske parti på andre siden
* Den andre italiensk-sanusiske krigen (1923–1931)
* Cristerokrigen (1926–1929)
* Det store syriske opprøret (1925–**1927**)
## Hendelser
* 1. januar &ndash; Cristerokrigen bryter formelt ut i Mexico når pro-katolske opprøre angriper regjeringen, som har forbudt den katolske tro.
* 9. januar &ndash; Et militært opprør blir slått ned i Lisboa, Portugal.
* 19. januar &ndash; Storbritannia sender tropper til Kina.
* 12. februar &ndash; De første britiske troppene landssettes i Shanghai.
* 10. mars &ndash; Albania mobiliserer i tilfelle angrep fra Jugoslavia.
* 12. april &ndash; Borgerkrigen i Kina, som varer til 1949, starter med at Kuomintangtropper dreper flere arbeidere som sympatisere med kommunistene i Shanghai. (Shanghai massakren i 1927).
* 7. mai &ndash; Borgerkrigen i Nicaragua avsluttes.
* 7. september &ndash; Høstoppstanden i Kina starter.
* 9. oktober &ndash; Mexicos regjering slår ned et opprør i Veracruz.

## Fødsler

## Dødsfall
…
WBwso

**WBwso** (Web Builder Web Site Owner Program) var et britisk pyramidespill ledet av David Taylor. Selskapet var i markedet fra 2008 til 2010.

Selskapet oppga selv å drive med oppkjøp og foredling av nettsider og domener i den hensikt å tjene penger på annonser. Denne virksomheten skulle ifølge deres egen markedsføring kunne gi en avkastning på 0,61 % pr. dag. 18. september 2010 oppgav selskapet på sine nettsider at de hadde stoppet å ta imot flere medlemmer, og mot slutten av 2010 forsvant selskapets nettsider helt.

Britiske myndigheter har offisielt erklært at WBwso Ltd. ikke hadde autorisasjon til å tilby investeringer i Storbritannia.

## Referanser
AC Arles-Avignon

**Athlétic Club Arles-Avignon**, forkortet til **Arles-Avignon** er en fransk fotballklubb som spiller i Ligue 2. Klubben ble stiftet i 1913, og spiller sine hjemmekamper på Parc des Sports i byen Avignon. Klubben er samarbeidsklubb med den engelske toppklubben Manchester City FC, som innebærer at spillere fra City kan lånes ut til Avignon samtidig som City har førsterett til klubbens spillere ved eventuelle salg.

## Kjente spillere med en fortid i klubben
* Hameur Bouazza
* Angelos Basinas
* Bakary Soro
* Andre Ayew
* Ismaël Bennacer

## Eksterne lenker
*
Stade Brestois 29

**Stade Brestois 29**, forkortet til **Stade Brest** eller kun **Brest**, er en fransk fotballklubb som spiller i divisjonen Ligue 1. Klubben ble stiftet i 1903, og spiller sine hjemmekamper på Stade Francis-Le Blé i byen Brest. 

## Spillerstall
Oppdatert 9. oktober 2024.

### Utlånte spillere

## Kjente spillere med en fortid i klubben
* David Ginola
* Sergio Goycochea
* Bernard Lama
* Paul Le Guen
* Corentin Martins
* Franck Ribéry
* Moustapha Salifou

## Referanser


## Eksterne lenker
*
Middelindoariske språk

**Middelindoariske språk** eller **middelindiske språk** omfatter de tidligere middelalderske dialekter av de indoariske språk, etterkommere av gamle indoariske dialekter som sanskrit, og forgjengerne til senmiddelalderske språk som apabhraṃśa og abahatta. De middelindoariske språkene utviklet seg til moderne indoariske språk, deriblant hindustani, oriya, bengali og panjabi.

Noen ganger er disse språkene klassifisert som avarter av prakrit, deriblant av lingvister som Shapiro. *Prakrita* betyr «naturlig» eller dagligtale, i motsetning til sanskrit, et navn avledet av ordet *saṃskṛtam*, som betyr «ordnet», «polert» eller «raffinert». Andre språkforskere legger vekt på at disse språkene utviklet seg langs en uavhengig linje, ofte adskilt fra sanskrit gjennom sosiale og geografiske avstander.

## Referanser
Beroe Stara Zagora

**PFK Beroe Stara Zagora** (*[[bulgarsk]]: ПФК Берое Стара Загора*) er en bulgarsk fotballklubb fra Stara Zagora, som spiller i den bulgarske toppdivisjonen, A PFG. Klubben ble grunnlagt i 1916.

## Meritter
* **[[A PFG|Den bulgarske serien]]: (1)** 1986
* **[[Den bulgarske fotballcupen|Den bulgarske cupen]]: (1)** 2010
## Referanser


## Eksterne lenker
* beroe.eu
The Broccoli Company

**The Broccoli Company**, tidligere **Natures of Scandinavia** og **Nature's Own**, er et svensk nettverksselskap grunnlagt i 1993 av Lars Olof Mürbeck og Magnus Ahlén.

## Konsept

Produktene som blir omsatt i selskapet er helsekost, kosmetikk og velværeprodukter basert på naturlige ingredienser. For å opprettholde status som salgsrepresentant må man selv kjøpe produkter jevnlig.

Selskapet har fått kritikk for å fremsette helsepåstander uten vitenskapelig dokumentasjon.

Selskapet opplevde en enorm vekst de første årene, og skaffet seg titusenvis av distributører. Konseptet ble særlig populært i Norge, anført av bergenserne Terje Duesund og Ørjan Sæle som begge tjente millioner som distributører. På det meste hadde selskapet 600 000 distributører internasjonalt.

## Etterforskning av Justisdepartementet

I 1998 innledet Justisdepartementet en etterforskning av Nature's Own. Dette vakte kontrovers ettersom finansminister Gudmund Restads tre døtre var distributører for selskapet, det samme var tilfelle for stortingsrepresentant Anita Apeltun Sæle. Også i Politiet skapte dette sterke reaksjoner. Departementet mente at selskapet drev i strid med lotteriloven, men dette ble avvist av statsadvokaten i Møre og Romsdal. Selskapets eiere og distributører reagerte kraftig på behandlingen fra departementet.

Justisdepartmentets etterforskning av Nature's Own ble avgjørende for den videre norske lovpraksisen rundt MLM.

## Telefoni, søksmål og nedtur

I 2002 ble selskapet PGOne skilt ut av Nature's Own for å drive med mobiltelefoni og bredbånd. PGOne ble senere kjøpt opp av Ventelo.

Samme år ble Nature's Own saksøkt av Fred Thorkildsen som var en av toppselgerne for selskapet. Veksten hadde da stagnert og raste kraftig de påfølgende årene.

På grunn av mye negativ medieoppmerksomhet rundt merkenavnet Nature's Own har selskapet byttet navn til Natures of Scandinavia, og senere igjen til The Broccoli Company.

## Referanser


## Eksterne lenker
*
Deadline Torp

***Deadline Torp*** er en norsk dramaserie i to deler som gikk på NRK1 i 2005. Serien omhandlet postranet i Larvik og det påfølgende gisseldramaet på Torp lufthavn i 1994. Hendelsen strakte seg over to dager fra 28. september til kl. 10.00 om morgenen 29. september. TV-serien ble til etter idé av Dag Erik Pedersen, og ble produsert av NRK Drama i 2005.

Nils Gaup hadde regi på tv-serien, og kommenterte hendelsen slik:«Dette er en beretning fra en norsk hverdag der vanlige mennesker blir trukket inn i et slags Hollywood-drama, som vi aldri har sett maken til i Norge. Og den fiksjon-erfaring vi har fra film, grep også inn i denne hendelsen. Hos gisseltagerne, og alle som ble involvert. Det hele begynte som et ran, men avsluttet mye mer dramatisk. Action avlet action. Fiksjon grep inn i virkeligheten, så å si.»Jo Nesbø og Håkan Lindhe skrev manuset. Jo Nesbø uttalte i den forbindelse: "Dette er en blanding av filmer som «Die Hard» og «Fargo», men fra virkeligheten."

## Rolleliste (utvalg)
* Emil Forselius
* Danilo Bejarano
* Jørgen Langhelle
* Gørild Mauseth
* Sverre Anker Ousdal
* Rut Tellefsen
* Ingvar Hirdwall
* Silje Holtet
* Ingunn Beate Øyen

## Referanser


## Eksterne lenker
*
Styringsvitenskap

**Styringsvitenskap** er et begrep som brukes om akademiske fag som dominerer i et lands statsadministrasjon, særlig den høyere, sentrale statsadministrasjonen, og som har stor innflytelse over et lands politikk. 

I europeisk middelalder var det teologiutdannede som utgjorde det universitetsutdannede forvaltningsapparatet under konger og stormenn. Med fremveksten av den moderne forvaltningsstaten i tidlig moderne tid ble jus den viktigste styringsvitenskapen i de fleste europeiske land; de fleste embetsmenn og andre høye statstjenestemenn var utdannet jurister. Etter andre verdenskrig er samfunnsvitenskapene kommet til, blant dem fag som samfunnsøkonomi (tidligere kalt sosialøkonomi) og spesialiserte, sterkt styringsorienterte fag som offentlig administrasjon, samfunnsplanlegging med mere. I norsk historie er det vanlig å si at juristene dominerte frem til midten av 1900-tallet, og at sosialøkonomi på mange måter inntok rollen som den fremste styringsvitenskapen i etterkrigstiden. Fra 1970-tallet blir også sosiologien regnet som en styringsvitenskap. 

I de siste årtiene har jussen igjen styrket sin tradisjonelle rolle som styringsvitenskap i Norge og mange andre land, noe som henger sammen med såkalt rettsliggjøring, det vil si at stadig flere spørsmål får en rettslig karakter og i stor grad avgjøres av jurister. Noe av årsaken til dette er økt makt til overnasjonale organer, slik som EU-byråkrati og domstoler. Spørsmål som tidligere kunne avgjøres nokså fritt av politikere på nasjonalt nivå har nå ofte en rettslig side. EU-direktiver regulerer f.eks. stadig flere saksfelt, og mange typer saker kan bringes inn for europeiske domstoler.

## Referanser
Championnat de France de handball (menn)

**Championnat de France de handball** er den profesjonelle håndballigaen for menn i Frankrike. Den ble etablert i 1952. Montpellier Handball er med 14 titler den mestvinnende klubben. 

## Seriemestere

* 1952–53 – 
* 1953–54 – 
* 1954–55 – 
* 1955–56 – 
* 1956–57 – 
* 1957–58 – 
* 1958–59 – 
* 1959–60 – 
* 1960–61 – 
* 1961–62 – 
* 1962–63 – 
* 1963–64 – 
* 1964–65 – 
* 1965–66 – 
* 1966–67 – 
* 1967–68 – 
* 1968–69 – 
* 1969–70 – 
* 1970–71 – 
* 1971–72 – 
* 1972–73 – 
* 1973–74 – 
* 1974–75 – 
* 1975–76 – 
* 1976–77 – 
* 1977–78 – 
* 1978–79 – 
* 1979–80 – 
* 1980–81 – 
* 1981–82 – 
* 1982–83 – 
* 1983–84 – 
* 1984–85 – 
* 1985–86 – 
* 1986–87 – 
* 1987–88 – 
* 1988–89 – 
* 1989–90 – 
* 1990–91 – 
* 1991–92 – 
* 1992–93 – 
* 1993–94 – 
* 1994–95 – 
* 1995–96 – 
* 1996–97 – 
* 1997–98 – 
* 1998–99 – 
* 1999–00 – 
* 2000–01 – 
* 2001–02 – 
* 2002–03 – 
* 2003–04 – 
* 2004–05 – 
* 2005–06 – 
* 2006–07 – 
* 2007–08 – 
* 2008–09 – 
* 2009–10 – 
* 2010–11 – 
* 2011–12 – 
* 2012–13 – 
* 2013–14 – 
* 2014–15 – 
* 2015–16 – 
* 2016–17 – 
* 2017–18 – 
* 2018–19 – 
* 2019–20 – 
* 2020–21 – 
* 2021–22 – 
* 2022–23 – 

## Eksterne lenker
* Ligue Nationale de Handball
Vågen (Bergen)

**Vågen** i Bergen er en arm av Byfjorden. Ytterst ligger Nordnespynten i sørvest og Skoltegrunnskaien i Bergenhus i nordøst. Innerst i fjordarmen ligger Vågsbunnen og Torget.

Siden ferdigstillingen av Skoltegrunnskaien i 1917 omfatter havneområdet i Vågen ca 241 dekar. Vågen er dypest i midtre del og ved utløpet, med en dybde på opptil henholdsvis 16 og 18 meter. Mellom disse områdene finnes en naturlig terskel på omtrent 9 meters dyp.

Vågen er stedet med størst tetthet av løse kulturminner på hele den nordlige halvkule, ganske mange tusen pr ti x ti meter.

I sommerhalvåret krysses Vågen av MF «Vågen», en brenselcelle-drevet ferge.

## Referanser




## Se også
* Slaget på Bergens våg i 1665
* Eksplosjonen på Vågen den 20. april 1944
* MF «Beffen», ferge som går over Vågen
* «Statsraad Lehmkuhl»

## Eksterne lenker
* 
* 
* 
*
Hedvig av Lippe

**Hedvig av Lippe** (også omtalt som Hilveg, Helvig, Heilwig) (født ca. 1200, død ca. 1248/1250) var en tysk adelskvinne. Hun var datter av Hermann II. av Lippe og Oda av Tecklenburg. Hun giftet seg med grev Adolf IV av Holstein og Schauenburg. 

Under slaget ved Bornhøved hadde Adolf IV sverget at hvis han og hans menn seiret over danskene, skulle han anlegge et kloster! De vant, og han holdt ord. Han anla to klostre, og sluttet seg selv til fransiskanerordenen som munk. Hedvig sluttet seg til løftet, og i 1246 grunnla hun et kloster for for cisterciensernonner. I 1250 ble hun selv klosterets første abbedisse.

## Barn
*Johan I av Holstein
*Gerhard I av Holstein
*Mechtild av Holstein
*Ludolf

## Referanser
SK Sturm Graz

**Sportklub Puntigamer Sturm Graz**, forkortet til **Sturm Graz** er en østerriksk fotballklubb som spiller i toppdivisjonen Østerriksk Bundesliga. Klubben ble stiftet i 1909, og spiller sine hjemmekamper på UPC-Arena i byen Graz. 

De har vunnet ligaen fire ganger (1998, 1999, 2024 og 2025). Klubben har også deltatt i UEFA-cupen flere ganger. Klubben spilte i Mesterligaen 2024/2025 der den vant to kamper og tapte seks. Hjemmebanen ble ikke godkjent av UEFA, så hjemmekampene ble spilt på Wörthersee Stadion i Klagenfurt. Klubben kvalifiserte seg til Europaligaen 2025/2026 etter å blitt utslått i playoff til Mesterligaen av Bodø/Glimt. 

## Spillerstall
Oppdatert 24. november 2023.

### Utlånte spillere

## Kjente spillere med en fortid i klubben
:*Se også [[:Kategori:Fotballspillere for SK Sturm Graz]]*
*  Pål Lydersen
*  Marko Pantelić
*  Ivica Vastić

## Referanser


## Eksterne lenker
*
Det indoariske superstrat i Mitanni

**Det indoariske superstrat i Mitanni** omfatter teonymer, egennavn og andre ord i Mitanni, som kan tolkes som at en indo-arisk elite hadde overtatt lederskapet over Hurittene under den indoariske folkevandringen.

I en handelsavtale mellom Suppiluliuma I av Hettittene og Matiwaza av Mitanni fra ca 1380 f. Kr. finnes det en påkallelse av gudene Mithra, Varuna, Indra og Nasatya.

I en tekst om hesteskjøtsel av Kikkuli fra omkring 1400 f.Kr. brukes en rekke tekniske begrep som er indoariske:

Tallordet *aika*, «en», er av særlig viktighet, fordi det plasserer teksten i en indoarisk kontekst, i motsetning til de indoiranske språk hvor det naturlige ville være å si *aiva*.

I en annen tekst brukes indoariske ord for farger:

Deres viktigste religiøse høytid var feiringen av solverv, som var vanlig i mange eldre kulturer. Mitanni-krigerne ble kalt *marya* (hurrittisk: *maria-nnu*), som også er navnet på unge krigere på sanskrit. Benevnelsen *mišta-nnu* (*miẓḍha*,~ sanskrit *mīḍha*) hadde betydningen «betaling» (for å fange en flyktning som rømmer fra fangenskap).

Lingvistikere som har tolket personlige navn på Mitanni i lys av sanskrit, har kommet til følgende paralleller:

Arkeologer har funnet en slående parallell i spredningen til Syria av en distinkt pottetype knyttet til Kura-Araxes kulturen.

## Referanser


## Litteratur
*James P. Mallory: *Kuro-Araxes Culture*, Encyclopedia of Indo-European Culture, Fitzroy Dearborn, 1997. 
*Manfred Mayrhofer, *Etymologisches Wörterbuch des Altindoarischen*, Heidelberg 1986-2000. 
*Manfred Mayrhofer, *Welches Material aus dem Indo-arischen von Mitanni verbleibt für eine selektive Darstellung?* I: E. Neu (red.), *Investigationes philologicae et comparativae: Gedenkschrift für Heinz Kronasser* (Wiesbaden, O. Harrassowitz 1982), 72-90. 
*Thieme, P.: *The Aryan Gods of the Mitanni Treaties*, Journal of the American Oriental Society 80, 301-317 (1960)
Mauren

**Mauren** kan vise til:

*Mauren (Liechtenstein), kommune i Liechtenstein.
*Arbeidets Rett, tidligere navn på norsk avis.
Mechtild av Mecklenburg

**Mechtild av Mecklenburg** (død 23. november 1270) var datter av fyrst Henrik Burwin II av Mecklenburg (død 1226) og svenske Kristina (levde 1248).

Mechthild ble hertuginne av Pommern da hun inngikk ekteskap med Sambor II av Pommern i 1229. De fikk flere barn, deriblant Margarete Sambiria (1230–1282).

## Referanser
Våg

**Våg** kan referere til:

* Våg (måleenhet), ca 18-23 kg
* Våg (Enebakk), Innsjø i Enebakk
*Idrettsklubben Våg – idrettsklubb utenfor Kristiansand
* Vektstang, avlangt legeme som blir påvirket av krefter i motsatte retninger
** Spett, redskap
* Bukt, vik, en innskjæring i strandlinja mot sjø eller vann
* Hav, bølge
* Puss, verk, væske som oppstår i forbindelse med infeksjoner i sår

## Se også
* Våge (peker)
* Vågen (peker)
Hejco

**Hejco** er et svensk selskap med hovedvirksomhet innen konfeksjon. Selskapet ble grunnlagt i 1954 og de produserte da klær for sykesøstere. Idag består sortimentet av lettere yrkesklær som retter seg mot serviceyrker og personer som blant annet arbeider innenfor helsevesenet, renhold, hotell og restaurant. Hovedkontoret ligger i Borås i Sverige, og det er også salgskontor i Norge, Benelux, Danmark og Finland. Hejco har dessuten distributører i flere andre land i Europa.

## Eksterne lenker
* Hejcos nettsted
SV Ried

**SV Josko Fenster Ried**, forkortet til **Ried** er en østerriksk fotballklubb. Klubben ble stiftet i 1912, og spiller sine hjemmekamper på Fill Metallbau Stadion i byen Ried im Innkreis. Klubben har vunnet cupen en gang, men aldri Bundesliga. 

## Kjente spillere med en fortid i klubben
* Ronald Brunmayr
* Sanel Kuljic
* Hamdi Salihi
* Christian Mayrleb
* Tomasz Rząsa
* Seo Jung-Won

## Referanser


## Eksterne lenker
*
Sambor II av Pommern

**Sambor II av Pommern** (født 1206, død 31. desember 1278) var hertug av Pommern i Polen. Han var gift med Mechtild av Mecklenburg og fikk med henne datteren Margarete Sambiria.

## Referanser


## Eksterne lenker
* Anetavle
SC Wiener Neustadt

**SC Magna Wiener Neustadt**, forkortet til **Wiener Neustadt** er en østerriksk fotballklubb som spiller i den nest øverste divisjonen Erste Liga. Klubben ble stiftet i 2008, og spiller sine hjemmekamper på Stadion Wiener Neustadt i byen Wiener Neustadt. 

## Eksterne lenker
* 
* Klubbens offisielle nettsider
Fußballclub Wacker Innsbruck

:*Dette er artikkelen om den nåværende klubben. For den tidligere klubben, se [[FC Wacker Innsbruck]].*

**Fußballclub Wacker Innsbruck**, forkortet til **Innsbruck** er en østerriksk fotballklubb. Klubben ble stiftet i 2002, og spiller sine hjemmekamper på Tivoli Neu i byen Innsbruck.

## Referanser


## Eksterne lenker
*
Two of a Kind (Karin Krog- og Bengt Hallberg-album)

***Two of a Kind*** er et musikkalbum med Karin Krog og Bengt Hallberg, utgitt i 1982.

## Sporliste
# «My Man»
# «Jeepers Creepers»
# «You Must Believe in Spring»
# «The Touch of Your Lips»
# «The End of the Day Song»
# «I Ain't Here»
# «Like That»
# «Halleluja I Love Him So»
# «Spring in Manhattan»
# «Love Walk in»
# «Dear Bix»
# «I'm Coming Virginia»
# «Ain't Nobody's Business»
# «Cabin in the Sky»
# «A Child is Born»

## Referanser


## Eksterne lenker
*
Cloud Line Blue

***Cloud Line Blue*** er et musikkalbum med Karin Krog og John Surman, utgitt i 1979.

## Sporliste

# «Alone Song»
# «New Spring»
# «Eyeless In Movement»
# «Jonathan»
# «Empty Streets»
# «Cloud Line Blue»
# «Edge Piece»

## Referanser


## Eksterne lenker
SV Mattersburg

**SV Bauwelt Koch Mattersburg**, forkortet til **Mattersburg** er en østerriksk fotballklubb som spiller i landets nest øverste divisjon Erste Liga. Klubben ble stiftet i 1922, og spiller sine hjemmekamper på Pappelstadion i byen Mattersburg. 

## Sesonger

## Kjente spillere med en fortid i klubben
*  Dietmar Kühbauer
*  Jürgen Patocka
*  Christian Fuchs
*  Milivoje Novakovič
*  Carsten Jancker
*  René Wagner
*  Hannes Reinmayr

## Referanser


## Eksterne lenker
* 
* Klubbens offisielle nettsider
Bluesand

***Bluesand*** er et musikkalbum med Karin Krog og John Surman, utgitt i 1999.

## Sporliste

# «The Nightingale»
# «Ribbon of Sand»
# «Sombre Woods»
# «Voice Shadow»
# «It Could Be Hip»
# «Don't Just Sing»
# «Sas Blues»
# «So Blue»
# «Bluesand»
# «Hiden Dreams»
# «Secret Games»
# «Fly Away»

## Eksterne lenker
Mario Streit

**Mario Streit** (født 14. april 1967 i Rathenow), tysk roer som deltok i de olympiske leker 1988 i Seoul.

Streit vant en olympisk sølvmedalje i roing under Sommer-OL 1988 i Seoul. Sammen roeren Detlef Kirchhoff og styrmann René Rensch kom han på andreplass i konkurransen for toere med styrmann bak Italia.

## OL-medaljer
*  1988  Seoul -  Sølv i roing, toer med styrmann mann   Øst-Tyskland

## Referanser


## Eksterne lenker
*
Hotellås

**Hotellås**, også kalt **offline lås**, er en kompakt mekanisk eller elektronisk lås.

Prinsippet for en hotellås er at bruk av gyldig adgangsmedie lager en mekanisk kobling mellom dørvrider og låsefalle.

## Mekaniske hotellåser

Tradisjonelt har mekaniske låser på hotellrom vært betjent ved hjelp av kort med hull i - ofte kalt hullkort. Dette konseptet var sårbart for uautorisert kopiering av nøkkelkort. I hovedsak ble dette konseptet foretrukket fremfor vanlig sylinderlås fordi man på en rask måte kunne bytte ut motstykket i låsen som forhindret misbruk av tapte nøkkelkort.

## Elektroniske hotellåser

Da elektroniske hotellåser ble lansert var disse i hovedsak basert på magnetstripeteknologi. Fordelen ved å bruke elektroniske kort var at man kunne fjerne adgang for tapte kort uten behov for mekanisk utskifting i låsen. Senere har berøringsfri teknologi tatt over for magnetstripe. Selv om denne teknologien er dyrere har den betydelige fordeler ved at det ikke skjer noen mekanisk slitasje på låsen og at man kan lagre mer informasjon på en RFID-brikke eller -kort.

Moderne hotellromslåser er integrert i bookingsystemer og lar adgang bli programmert i adgangsmediet. Man kan også legge tilleggsinformasjon på et medie som gjør at systemet kan ivareta mange av funksjonene man har på et standard adgangskontrollsystem. Eksempelvis kan et medie formidle informasjon til en lås om å slette et tapt medie, eller låsen kan rapportere en beskjed til operatør om at batterinivået er lavt.

## Tilbakerømning

På nyere hotellåser er det som regel mulig å programmere tidsforsinkelse for hvor raskt døren skal gå i lås etter at den er åpnet. En slik funksjon kan benyttes til å ivareta tilbakerømning. Etter hotellbrannen i Kristiansand i 1986 ble det økt fokus på dette i Norge fordi flere gjester omkom i korridorene etter å ha forlatt rommene sine uten å ta med seg nøkkelen, og dermed kunne de ikke rømme inn igjen på rommene hvor røykutviklingen var langt mer beskjeden. Man må da bruke nøkkel eller nøkkelmedie aktivt for å låse døren umiddelbart. Det er imidlertid opp til brannvesenet i hver kommune å stille krav om tilbakerømning ved oppføring av et nytt hotell, og det er derfor svært få norske hoteller som har en slik funksjon på sine hotellrom. På den annen side utgjør denne funksjonen en betydelig risiko for at uvedkommende enkelt kan ta seg inn på hotellrom til gjester som ikke er oppmerksomme på denne funksjonen.

## Utbredelse

Som betegnelsen tilsier er hotellåser utbredt på hoteller, cruiseskip og andre overnattingssteder. Den elektroniske avlåsingen kan ikke sammenlignes med online adgangskontroll som gir mulighet for overvåking i sanntid, men hotellåser er langt lavere i pris og brukes derfor utstrakt der det ikke er spesielle krav til sikkerhet.

## Referanser
Mitt lille land (album)

***Mitt lille land*** er et promo-album med Ole Paus, utgitt i sammenheng med folkeavstemningen om EU-medlemskap i 1994, på oppdrag fra organisasjonen Fra Nei til Ja.

## Sporliste
# «Mitt lille land»
# «Hekken til Jakobsen»
# «Grensevakt»
# «Sjølråderetten fallera!»
Konfliktåret 1928

## Pågående kriger
*Den kinesiske borgerkrig (1927-1949)
**Republikken Kina på ene siden
**Kinas kommunistparti på andre siden
* Den andre italiensk-sanusiske krigen (1923–1931)
* Cristerokrigen (1926–1929)

## Hendelser
* Mai – Troppene til Zhang Zuolin blir tvunget til å trekke seg tilbake fra Nord-Kina etter å ha blitt beseiret av Chiang Kai-sheks tropper.

## Fødsler

## Dødsfall

## Bildegalleri

Douglas_Haig.jpg|Douglas Haig(1861–1928)
Hoang_Xuan_Lam,_Vietnam,_April_14,_1971_(cropped).jpg|Hoàng Xuân Lãm(1928–2017)
Ion_Mihai_Pacepa_1975cr.jpg|Ion Mihai Pacepa(1928–2021)


## Referanser
Konfliktåret 1929

## Pågående kriger
*Den kinesiske borgerkrig (1927-1949)
**Republikken Kina på ene siden
**Det kinesiske kommunistiske parti på andre siden
* Den andre italiensk-sanusiske krigen (1923–1931)
* Cristerokrigen (1926–1929)

## Hendelser
* 6. januar – Aleksandar I gjør statskupp og proklamerer kongeriket Jugoslavia.

## Fødsler
*Juli – Chi Haotian, kinesisk general og forsvarsminister

## Dødsfall
*5. januar – Storfyrst Nikolaj Nikolajevitsj, russisk general og øverstkommanderende (født 1856)
*20. mars – Ferdinand Foch, fransk general og marskalk (født 1851)
*20. september – Hedworth Meux, britisk admiral (født 1856)
*6. november – Max av Baden, prins av Baden, badensisk general, Tysklands rikskansler  (født 1867)
Hi-Fly (Karin Krog- og Archie Shepp-album)

***Hi-Fly*** er et musikkalbum med Karin Krog og Archie Shepp, utgitt i 1976. Albumet ble utgitt på nytt i 1991.

## Sporliste

# «Sing Me Softly of the Blues»
# «Steam»
# «Daydream»
# «Solitude»
# «Hi-Fly»
# «Soul Eyes»

## Referanser
Østerriksk Bundesliga (fotball)

**Østerriksk Bundesliga**, (tysk: *Österreichische Bundesliga*) er det høyeste nivået i østerriksk fotball.

## UEFA-ranking (2022)
*UEFA-rangering foran 2022/23-sesongen.*


; Historisk ligarangering

## Historie
Serien ble først startet i 1911, men det var ikke før i 1949, under navnet «Staatsliga» at det ble en riksdekkende fotballserie. I 1965 tok det østerrikske fotballforbundet over kontrollen over ligaen, og skiftet navnet til «Nationalliga». Siden 1974 har serien hatt navnet «Bundesliga», som i den tyske ligaen, og har i dag sponsornavnet «T-Mobile Bundesliga».

## Vinnere

* 1911–1974: **Se [[Den østerrikske eliteserien i fotball]]**
* 1974–1975: SpG Wattens-Wacker Innsbruck
* 1975–1976: FK Austria Wien
* 1979–1977: FC Wacker Innsbruck
* 1977–1978: FK Austria Wien
* 1978–1979: FK Austria Wien
* 1979–1980: FK Austria Wien
* 1980–1981: FK Austria Wien
* 1981–1982: SK Rapid Wien
* 1982–1983: SK Rapid Wien
* 1983–1984: FK Austria Wien
* 1984–1985: FK Austria Wien
* 1985–1986: FK Austria Wien
* 1986–1987: SK Rapid Wien
* 1987–1988: SK Rapid Wien
* 1988–1989: FC Swarovski Tirol
* 1989–1990: FC Swarovski Tirol
* 1990–1991: FK Austria Wien
* 1991–1992: FK Austria Wien
* 1992–1993: FK Austria Wien
* 1993–1994: SV Austria Salzburg
* 1994–1995: SV Austria Salzburg
* 1995–1996: SK Rapid Wien
* 1996–1997: SV Austria Salzburg
* 1997–1998: SK Sturm Graz
* 1998–1999: SK Sturm Graz
* 1999–2000: FC Tirol Innsbruck
* 2000–2001: FC Tirol Innsbruck
* 2001–2002: FC Tirol Innsbruck
* 2002–2003: FK Austria Wien
* 2003–2004: Grazer AK 
* 2004–2005: SK Rapid Wien
* 2005–2006: FK Austria Wien
* 2006–2007: Red Bull Salzburg
* 2007–2008: SK Rapid Wien
* 2008–2009: Red Bull Salzburg
* 2009–2010: Red Bull Salzburg
* 2010–2011: SK Sturm Graz
* 2011–2012: Red Bull Salzburg
* 2012–2013: FK Austria Wien
* 2013–2014: Red Bull Salzburg
* 2014–2015: Red Bull Salzburg
* 2015–2016: Red Bull Salzburg
* 2016–2017: Red Bull Salzburg
* 2017–2018: Red Bull Salzburg
* 2018–2019: Red Bull Salzburg
* 2019–2020: Red Bull Salzburg
* 2020–2021: Red Bull Salzburg
* 2021–2022: Red Bull Salzburg
* 2022–2023: Red Bull Salzburg
* 2023–2024: 
* 2024–2025: 

## Toppscorere

:*For årene 1911–1974, se [[Den østerrikske eliteserien i fotball]].*

## Referanser


## Eksterne lenker
*
Konfliktåret 1930

## Pågående kriger
*Den kinesiske borgerkrig (1927-1949)
**Republikken Kina på ene siden
**Det kinesiske kommunistiske parti på andre siden
* Den andre italiensk-sanusiske krigen (1923–1931)

## Hendelser
*3. november – Etter et militærkupp i Brasil utpekes Getúlio Dornelles Vargas til landets president.

## Fødsler
*24. januar – Kjell Laugerud, guatemalansk offiser og president med norske aner (død 2009)
*12. juni – Son Sen, kambodsjansk forsvarsminister (død 1997)

## Dødsfall
*6. mars - Alfred von Tirpitz, tysk storadmiral (født 1849)
*16. mars - Miguel Primo de Rivera, spansk general og politiker (født 1870)
Big Hand (album)

***Big Hand*** er et musikkalbum med Ottar «Big Hand» Johansen, utgitt i 1987.

## Sporliste

# «I'm Still Your Fool» (Byron Hill/Preston Sullivan)
# «One Woman Can Make It Rain» (Jim Sherraden/Jonas Fjeld)
# «My Side of Town» (Ottar Johansen)
# «Full Moon Empty Pockets» (Michael Kosser/R. J. Jones)
# «Broken Rose» (Andrew Matheson/Casino Steel/Ottar Johansen)
# «One More Song» (Jack Tempchin)
# «Rough Norwegian Roads» (Casino Steel/Ottar Johansen)
# «The Way to Your Heart» (Ottar Johansen/Tore Andersen)
# «Ticket to Tulsa» (Roger Brown/Joe Sun)
# «Close to My Heart» (Michael Martin Murphy)

## Medvirkende
### Musikere
* Ottar «Big Hand» Johansen - sang, gitarer, låtskriver, arrangement, produsent 
* Lasse Hafreager - keyboard, rogel, munnspill, kor, arrangement, produsent
* John Stannard - elektrisk gitar 
* Jonas Fjeld - akustisk gitar
* Jørun Bøgeberg - bass
* Morten Sand - steelgitar, dobro 
* Per Hillestad - trommer
* Tore Andersen - harmonivokal, låtskriver
* Hilde Heltberg - bakgrunnvokal
* Solfrid Stene - bakgrunnvokal 
* Kjell Birkeland - resonatorgitar på *One More Song*
### Øvrige
* Ingar Helgesen - tekniker, miksing 
* Casino Steel - albumnotater, låtskriver
* Johs. Bøe - fotograf
Borgerkrigen i Guinea-Bissau

**Borgerkrigen i Guinea-Bissau** ble utløst av et kuppforsøk mot president João Bernardo Vieiras regjering, ledet av Ansumane Mané i juni 1998. Trefninger mellom regjeringstyrker og opprørere eskalerte deretter i full krig, og regjeringen mottok støtte av Guinea og Senegal. I november ble det inngått en fredsavtale som førte til økt nasjonal enhet og løfter om et nytt regjeringsvalg året etter. I mai 1999 brøt krigen ut på nytt, og førte til at presidenten måtte gå av.
Jens Köppen

**Jens Köppen** (født 6. januar 1966 i Kyritz), tysk roer som deltok i de olympiske leker 1988 i Seoul og 1992 i Barcelona.

Köppen vant en olympisk bronsemedalje i roing under Sommer-OL 1988 i Seoul. Han var med på den østtyske dobbeltfireren som kom på tredjeplass bak Italia og Norge. De andre roerne var Steffen Bogs, Steffen Zühlke og Heiko Habermann. Han er gift med Kathrin Boron.

## OL-medaljer
*  1988  Seoul -  Bronse i roing, dobbeltfirer menn   Øst-Tyskland

## Referanser


## Eksterne lenker
*
Where Flamingos Fly (Karin Krog- og Jacob Young-album)

***Where Flamingos Fly*** er et musikkalbum med Karin Krog og Jacob Young, utgitt i 2002.

## Sporliste
# «Where Flamingos Fly»
# «Prelude to a Kiss»
# «Once I Loved»
# «Last Night When We Were Young»
# «I'm Shadowing You»
# «I'll Be Seing You»
# «Caravan»
# «Everything Happens to Me»
# «Northern Sun»
# «Cry Me a River»
# «K.C. Blues»
# «Everytime We Say Goodbye»

## Referanser


## Eksterne lenker
*
Kapfenberger SV

**Kapfenberger Sportvereinigung Superfund**, forkortet til **Kapfenberger SV** er en østerriksk fotballklubb som spiller i Erste Liga, på landets nest øverste nivå. Klubben ble stiftet i 1919, og spiller sine hjemmekamper på Franz-Fekete-Stadion i byen Kapfenberger. Tromsø-spilleren Dominique Taboga er på lån i klubben ut 2010.

## Eksterne lenker
* 
* Klubbens offisielle nettsider
Seagull (album)

***Seagull*** er et musikkalbum med Karin Krog, Bergen Big Band og John Surman, utgitt i 2005.

## Sporliste
# «Sweet Talker»
# «La Calada»
# «Lament»
# «My Shining Hour»
# «The Seagull»
# «Northern Sun»
# «Don't Get Around Much»
# «Jubilee»
# «Canto Mai»
# «Don't Just Sing»
# «Angel Eyes»
# «You'd Better Love Me»
Karel van Mander

**Karel van Mander** er navnet til flere personer:

* Karel van Mander (1548–1606), også kalt Karel van Mander I, nederlandsk maler og forfatter.
* Karel van Mander (1579–1623), også kalt Karel van Mander II,  sønn av Karel van Mander I, maler som virket i både Nederland og Danmark.
* Karel van Mander (1609–1670), også kalt Karel van Mander III,  sønn av Karel van Mander II, nederlandsk maler som virket i Danmark.
Christopher A. Pissarides

**Christopher Antoniou Pissarides** (gresk: Χριστόφορος Αντωνίου Πισσαρίδης; født 20. februar 1948 i Nikosia på Kypros) er en greskkypriotisk-britisk økonom.

Pissarides er professor i økonomi ved London School of Economics og forsker på arbeidsmarkedsøkonomi. Han ble tildelt  Sveriges Riksbanks pris i økonomisk vitenskap til minne om Alfred Nobel sammen med Peter A. Diamond og Dale T. Mortensen «for deres analyse av markeder med søkefriksjoner».

Pissarides ble i 2013 utnevnt til *[[Knight Bachelor]]*. Han ble derved adlet og fikk rett til å føre tiltaleformen *[[sir]]* foran sitt navn.

## Publikasjoner (utvalg)
* 1979. «Job Matchings with State Employment Agencies and Random Search», *Economic Journal* 89(356), pp. s. 818–33.
* 1985. «Short-Run Equilibrium Dynamics of Unemployment Vacancies, and Real Wages», *[[American Economic Review]]*, 75(4), pp. s. 676–90.
* 1986. "Unemployment and Vacancies in Britain." *Economic Policy*,  1(3), s. 499–559
* 1994. «Job Creation and Job Destruction in the Theory of Unemployment» (med Dale Mortensen), *Review of Economic Studies* 61(3), s. 397–415.
* 2000. *Equilibrium Unemployment Theory*, andre utgave, Cambridge, MA: MIT Press. Beskrivelse og kapitteloversikt-lenker.

## Referanser


## Eksterne lenker
Carmarthen Town AFC

**Carmarthen Town Association Football Club**, forkortet til **Carmarthen Town** er en walisisk fotballklubb som spiller i toppdivisjonen Welsh Premier League. Klubben ble stiftet i 1948, og spiller sine hjemmekamper på Richmond Park i byen Carmarthen. I Norge er de mest kjent for å ha tapt 3–14 mot Sportsklubben Brann i 2007.

## Eksterne lenker
*
Profeten – Kahlil Gibran

***Profeten – Kahlil Gibran*** er et musikkalbum med Ole Paus og Ketil Bjørnstad, utgitt i 2003.

## Sporliste
### CD 1
# «Tema til profeten I»
# «Skipets ankomst»
# «Om kjærlighet»
# «Om ekteskap»
# «Om barn»
# «Om å gi»
# «Om å siste og drikke»
# «Om å arbeide»
# «Om glede og sorg»
# «Om hus»
# «Om klær»
# «Om å kjøpe og selge»
# «Om forbrytelse og straff»
# «Om lover»
# «Om frihet»
# «Om fornuft og lidenskap»
### CD 2
# «Tema til profeten II»
# «Om smerten»
# «Om selverkjennelse»
# «Om kunnskap»
# «Om vennskap»
# «Om å snakke»
# «Om tiden»
# «Om godt og ondt»
# «Om bønn»
# «Om glede»
# «Om skjønnhet»
# «Om religion»
# «Om døden»
# «Farvel»
# «Tema til profeten III»
## Medvirkende
### Musikere
* Ole Paus - sang, skriving 
* Ketil Bjørnstad - keyboard, komponist, produsent
* Terje Rypdal - gitarer

### Øvrige
* Kahlil Gibran - ord 
* Helge Hagerup - oversettelse
* Per Sveinson - tekniker
* Lars Kilevold - miksing 
* Veronica Melå - fotograf
* Sven Hauge - coverdesign
G20-toppmøtet 2010 i Seoul

**G20-toppmøtet 2010 i Seoul** var det femte G20-toppmøtet og foregikk 11. november – 12. november 2010 i Seoul, Sør-Korea. Sør-Korea er det første land som ikke inngikk i den opprinnelige G8-gruppen som sto som vertskap for toppmøtet.

Temaet på møtet var «G-20's Role in the Post-Crisis World».

## Agenda
På toppmøtet håndterte deltakerne flere spørsmål med konsekvenser på både lang og mellomlang sikt. Blant disse er:
* Økonomisk vekst
* Rammeverk for en sterk forsvarlig og balansert økonomisk vekst
* Styrke det internasjonale regulatoriske regimet
* Modernisere de internasjonale økonomiske institusjonene
* Glokale økonomiske sikkerhetsnett
* Spørsmål knyttet til utvikling

## Forberedelser
Toppmøtelogoen består av to bilder, Sola som står opp over Østhavet og den tradisjonelle koreanske lanterna cheongsachorong. Logoen ønsker deltakerne velkommen til møtet som foregikk på tre kunstige øyer i Hanelva mellom Banpobrua og Dongjakbrua.

De tre øyene og toppmøtet i seg selv har en samlet kostnad på vel 96,4 milliarder won og øyene er en del av et prosjekt som skal fornye elveløpet. En egen bru gir tilgang til øyene, med tilhørende sikkerhetstiltak. Arbeidet med øyene ble avsluttet i september 2010.

### Transport
Møtedeltakerne ankom Sør-Korea via Incheon internasjonale lufthavn og videre via motorveier til Incheon og Seoul.

Transport i møteområdet og i nærheten ble utgørt av elektriske busser.

## Deltakere
Møtedeltakerne inkluderte G20-medlemmene, 19 nasjoner og EU som er representert av Det europeiske råd og Europakommisjonen, men i tillegg kom andre inviterte nasjoner og regionale organisasjoner.

Sør-Korea ville ikke invitere Nederland, som ble invitert spesielt til de fire foregående toppmøtene, med den begrunnelse av at Europa allerede var overrepresentert, og at en heller inviterte det asiatiske finanssenteret Singapore.

## Referanser


## Eksterne lenker
* G20-toppmøtet 2010 i Seoul, offisielt nettsted
* G20, offisielt nettsted
Konfliktåret 1931

## Pågående kriger
*Den kinesiske borgerkrig (1927-1949)
**Republikken Kina på ene siden
**Det kinesiske kommunistiske parti på andre siden
* Den andre italiensk-sanusiske krigen (1923–**1931**)

## Hendelser
*18. september – Mukdenhendelsen tas som et påskudd av Japan å okkupere den kinesiske provinsen Mandsjuria.

## Fødsler

## Dødsfall
…
Amalgamasjon

**Amalgamasjon** eller **amalgering** er en prosess eller politikk som tar sikte på sammensmeltning mellom to eller flere politiske og/eller administrative enheter. I en slik forstand er uttrykket mest brukt i forbindelse med forhold innenfor suverene stater. Det kan da for eksempel dreie seg om sammenslåing av kommuner eller av institusjoner (for eksempel NAV-reformen). 

Amalgamasjon var også en politiske retning som gikk inn for en gradvis sammensmeltning av Norge og Sverige i unionstiden 1814-1905. De som støttet amalgamasjon var stort sett enten svenske, eller, i Norge, den øverste delen av offiserskorpset. Motstykket til amalgamasjonspolitikken var den kamp for likestilling mellom Norge og Sverige innenfor unionen som de fleste i Norge og på Stortinget stort sett sto for.

## Referanser


## Litteratur
* Borgersrud, Lars: *Konspirasjon og kapitulasjon*. Oktober, Oslo, 2000. ISBN 97-882-495-0734-4
* Sejersted, Francis: *Den vanskelige frihet : 1814-1851*, Cappelen, Oslo, 1978. ISBN 82-02-03441-08 (Ebok fra bokhylla.no)

## Eksterne lenker
* «Striden om grunnloven», fra nettstedet stortinget1905.no
* «Amalgamering», fra *[[Store norske leksikon]]*
Brabant Island

**Brabant Island** er den nest største øya i Det antarktiske arkipel, beliggende mellom Anvers Island og Liège Island utenfor vestkysten av Den antarktiske halvøy. Brabant Island har en utstrekning på 53 km fra nord til sør og 26 km fra øst til vest med Mount Parry på 2520 moh. som det høyeste punktet. Øya ble oppdaget av Henry Foster i 1829 og navngitt av Belgica-ekspedisjonen (1897–1899) under Adrien de Gerlache som foretok den første ilandstigningen her. Den er oppkalt  etter provinsen Brabant i Belgia som anerkjennelse av støtten som ble gitt til ekspedisjonen.

En plakett til minne om  Belgica-ekspedisjonens ilandstigning på øya ble oppført av François de Gerlache og andre medlemmer av Joint Services Expedition 1983–1985. Plaketten er oppført på lista over historiske steder og kulturminner i Antarktis og er vernet av bestemmelsene som er gitt i Antarktistraktaten.

## Kilder
*
TA-Invest

**TA-Invest** var en aksjespareklubb som opererte i perioden 1996 til 2009. Selskapet ble etablert av Eva-Karin Haugen og Per Sten Andersen. De ble senere dømt til ubetinget fengsel i to og et halvt år og 5 millioner NOK hver i inndragning.

Hundrevis av nordmenn investerte penger i klubben, mange av dem millionbeløp. Fra en beskjeden start ble flere investorer lokket inn ved hjelp av forfalskede rapporter om avkastning. Dette utviklet seg til å bli en storstilt Ponzi-svindel der medlemmenes gevinst ble finansiert av stadig nye innskudd. 

Våren 2009 ga eierne av TA-Invest beskjed til sine investorer om at driften av selskapet var blitt avviklet. De ble da politianmeldt for bedrageri.

Advokat Hasse Bergstrøm ble gitt oppgaven å representere investorene i deres forsøk på å få tilbake penger de hadde innskutt i TA-Invest. I boet dukket det blant annet opp en samling på 900 diamanter. Det viste seg også at flere medlemmer hadde fått utbetalt store gevinster like før selskapet gikk konkurs, og disse ble stevnet av bostyrer for å få tilbakebetalt gevinstene og fordele disse på investorene som hadde tapt penger.

## Referanser
Aage Georg Wallin

**Aage Georg Wallin** (født 25. november 1914 i Oslo, død 24. august 1996)  var en norsk fiolinist. Han studerte med Øivin Fjeldstad fra 1924 til 1936 og med Bjarne Brustad fra 1942 til 1946. Wallin studerte også med J. Vanezeck og Leon Spierer.  Han debuterte allerede i 1934.  Fra 1942 til 1946 var han førstefiolinist i Oslo Filharmoniske Orkester. Fra 1946 til 1978 var Wallin 1. konsertmester i Kringkastingsorkestret   og medlem av Den norske Kammertrio sammen med pianisten Johan Øian og cellisten Arne Novang. Fra 1954 var han medlem av Den norske strykekvartett. Han var også  dirigent for Fredrikstad Byorkester 1967 til 1971.

Aage Wallin var gift med pianistinnen og klaverpedagogen Anne-Lise Wallin. 

Wallin var solist med en rekke norske orkestre og turnerte i utlandet med Den norske Kammertrio. Han underviste også ved Musikkonservatoriet i Oslo. 

## Heder
* Kongens fortjenstmedalje i gull  1974

## Referanser


## Eksterne lenker
*
MAL Magyar Alumínium Termelő és Kereskedelmi Zrt.

**MAL Magyar Alumínium Termelő és Kereskedelmi Zrt**., (engelsk: *MAL Hungarian Aluminium*, tysk: *Ungarische Aluminium Produktions und Handels AG (MAL AG*)) er et selskap etablert 1995 i fylket Veszprém i Ungarn. Selskapet er  spesialisert i produksjonen av aluminium og relaterte produkter. Det ble etablert i forbindelse med privatiseringen av statlig ungarsk aluminiumindustri.

## Historie

Selskapets største anlegg ved starten var Aluminiumoxidfabrikken i Ajka og aluminiumsmelteverket i Inota. 

Selskapet ble omstrukturert i 1997/1998 og delt i flere divisjoner, herunder MAL-Product S.R.L. i Romania og et Handels GmbH (MAL-Deutschland GmbH) i Tyskland. 2001 ble selskapet flertallsaksjonær i det slovenske SILKEM d.o.o. som produserer zeolitt og aluminium i Kidričevo. Videre kjøpte konsernet i 2004 selskapet *Rudnici Boksita Jajce* som driver en bauksittgruve nær Jajce i Bosnia. Den 31. januar 2006 ble bauksittsmelteverket i Inota nedlagt og to ovner ble tatt i bruk for omsmelting av skrot. 1. juni 2007 ble produksjonsanleggene for aluminium halvfabrikata i Inota solgt til firmaet INOTAL Aluminiumverarbeitungs GmbH.

Hele virksomheten er sertifisert etter ISO 9000 (9001) (kvalitetsstyring) og dessuten ISO 14000 (14001) (miljøstyring).  

70-75 % av produksjonen går til eksport til vesteuropeiske land. 

4. oktober 2010 sprakk en dam som inneholdt ca  –  kubikkmeter rødslam som spredte seg ut over et 40 kvadratkilometer stort område. I de nærliggende landsbyene Kolontar og Devecser døde minst ni mennesker og ca 150 ble skadet.

** Se hovedartikkel: [[Giftutslippet i Ungarn 2010]]*

Den ungarske nasjonalforsamlingen vedtok 12 oktober 2010 å nasjonalisere selskapet for få kontroll over opprydningsarbeidet og pengene som brukes til dette. Ungarsk politi tok kontroll med selskapets kontorer og anlegg

## Referanser


## Eksterne lenker
*
Greskkypriot

**Greskkypriot** (gresk:: Ελληνοκύπριοι, *Ellinokýprioi*; tyrkisk: *Kıbrıslı Rumlar*) er den etniske greske befolkningen på øya Kypros,  som utgjør øyas største etniske og lingvistiske samfunn.

Greskkypriotene utgjør rundt 77 prosent av befolkningen, men besitter omtrent 59 prosent av øyas landområde etter at Tyrkia invaderte og okkuperte den nordlige delen av øya i 1974. Greskkyprioter er hovedsakelig medlemmer av Den ortodokse kirke på Kypros, en autokefal ortodoks kirke på Kypros som er en av de eldste autokefale kirkene i verden, og fikk sin uavhengighet fra patriarken i Antiokia i 431. Kirken på Kypros omfatter større grupper enn kun de greskortodokse, og i henhold til Kypros' konstitusjon av 1960, omfattes også arabisktalende kristne maronitter, kypriotiske armenere og romersk-katolikker («latinere») som ble gitt valget å bli omfattet i den ene eller andre av to utgjørende samfunn (den gresk eller den tyrkisk), og som til sist stemte ved valg for å tilhøre det greskkypriotiske samfunnet.

## Referanser